VENDIM
Nr. 551, datë 29.7.2022
PËR  HAPJEN E INSTITUCIONIT ARSIMOR PRIVAT PARAUNIVERSITAR TË ARSIMIT TË MESËM TË LARTË “BRITISH SCHOOL OF TIRANA”, KU MËSIMI ZHVILLOHET NË GJUHËN ANGLEZE

Në mbështetje të nenit 100 të Kushtetutës dhe të pikës 5, të nenit 42, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, me propozimin e ministrit të Arsimit dhe Sportit, Këshilli i Ministrave
VENDOSI:
1. Hapjen e institucionit arsimor privat parauniversitar të arsimit të mesëm të lartë “British School of Tirana”, me kohë të plotë, i cili ushtron veprimtarinë arsimore në adresën: kompleksi “Kodra e diellit 2”, Rruga e Ullinjve, Njësia Bashkiake nr. 5, Tiranë. Në këtë institucion arsimor mësimi zhvillohet në gjuhën angleze, ndërsa lëndët “Gjuhë shqipe”, “Letërsi”, “Histori e kombit shqiptar” dhe “Gjeografia e Shqipërisë” zhvillohen detyrimisht në gjuhën shqipe.
2. Ngarkohen Ministria e Arsimit dhe Sportit, Drejtoria e Përgjithshme e Arsimit Parauniversitar, Drejtoria Rajonale e Arsimit Parauniversitar Durrës, Zyra Vendore e Arsimit Parauniversitar Tiranë dhe institucioni arsimor privat parauniversitar i arsimit të mesëm të lartë “British School of Tirana” për zbatimin e këtij vendimi.

Ky vendim hyn në fuqi pas botimit në Fletoren Zyrtare.

